આજે વાત કરીએ બાળકોની આઝાદીની. તમને લાગશે કે બાળકોની શું આઝાદી હોય, બાળપણ તો આઝાદ પંખી જેવું હોય, પણ એ સમય અલગ હતો જ્યારે બાળક ઘરની બહાર રમવા જતો હતો. આજનું બાળક તો રમે પણ ઘરમાં અને તે પણ ટેબલેટ કે લેપટોપ સાથે. ઘણી વખત એવું પણ જોવા મળે છે કે માતા-પિતા જાતે પણ બાળકોને બહાર જતા રોકે છે. બહાર રમવાની વાત તો દૂર રહી, બા‌ળકના આખા દિવસનું ટાઇમટેબલ પણ વાલીઓ બનાવે છે અને બધું નક્કી પણ તે જ કરે છે કે.. બાળક શું રમશે? શું ખાશે? કેવું મ્યુઝિક સાંભળશે અને કયા પ્રકારનું મ્યુઝિક શીખશે? ટીવીમાં જોશે તો શું જોશે? પોતાનું ભવિષ્ય કઇ ફિલ્ડમાં બનાવશે? હવે તમે વિચારો કે આખી આ પરિસ્થિતિમાં બાળકની આઝાદી ક્યાં છે. આવા જ બાળકોના આઝાદીના વિચાર સાથે ગાંધીનગરની અમ્રિતાએ બાળકો કુદરત સાથે જોડાયેલા થાય તે માટે ‘કુકુઝ નેસ્ટ’ નામનો નાનકડો કેમ્પ ઝોન પોતાના જ ઘરમાં બનાવ્યો છે.